കൊല നിസ്സാര തര്ക്കത്തിന് ഞെട്ടലില് മലയോര ജനത ശ്രീകണ്ഠപുരം: നിസ്സാര തര്ക്കത്തെ തുടര്ന്നുണ്ടായ അറുകൊലയുടെ ഞെട്ടലില് മലയോര ജനത. മൃതദേഹം കുഴിച്ചുമൂടിയത് ദൃശ്യം സിനിമയിലേതുപോലെ. കേസ് തെളിയിക്കാനായതിെന്റ ആശ്വാസത്തില് പൊലീസ്. ഇരിക്കൂര് പെരുവളത്തുപറമ്ബില് തേപ്പ്പണി ചെയ്യുന്ന അഷിഖുല് ഇസ്ലാമിനെ 27 കൊന്ന് കുഴിച്ചുമൂടിയ സംഭവമാണ് നാടിനെയും നാട്ടുകാരെയും നടുക്കിയത്.ജൂണ് 28ന് അഷിഖുലിനെ കാണാതായെന്ന പരാതിയില് കേസെടുത്ത പൊലീസ് നടത്തിയ സമര്ഥമായ അന്വേഷണമാണ് കൊലപാതകത്തിെന്റ ചുരുളഴിച്ചത്. പണിയെടുക്കുന്നതിനിടയിലുണ്ടായ തര്ക്കം നട്ടുച്ചയില് തലക്ക് ചുറ്റിക കൊണ്ടടിച്ച് കൊല്ലുന്നതിലേക്കാണെത്തിച്ചത്. തുടര്ന്ന് മൃതദേഹം ചാക്കില്കെട്ടി നിര്മാണം പൂര്ത്തിയാവാത്ത കക്കൂസ് മുറിയില് കുഴിയുണ്ടാക്കി അതില് മണ്ണിട്ട് മൂടി. മുകള് ഭാഗം കോണ്ക്രീറ്റ് ചെയ്ത് ഉറപ്പിച്ചു. ഇനിയൊരിക്കലും തെളിവ് പുറത്താവില്ലെന്ന് പരീക്ഷ് നാഥും സുഹൃത്തും ഉറപ്പിച്ചു. പിറ്റേ ദിനവും ഇതേ കെട്ടിടത്തില് തേപ്പ്പണി തുടര്ന്നു. പൊലീസ് അന്വേഷണം തുടങ്ങിയതോടെ ഇരുവരും മുങ്ങി. ഇത് സംശയത്തിനിടയാക്കിയതോടെ അന്വേഷണം ഇവരിലേക്ക് നീങ്ങി. മൊബൈല് ഫോണ് ഓഫാക്കിയത് അന്വേഷണത്തിന് പലവട്ടം തടസ്സമായി. ഇടക്ക് ഓണ് ചെയ്തത് ഇവരെ പിന്തുടരാന് സഹായിച്ചു. ഒടുവില് മുംബൈയില്നിന്ന് ഒന്നാം പ്രതിയെ പിടികൂടാനായി. ചോദ്യം ചെയ്യലിലാണ് പൊലീസിനെപ്പോലും അത്ഭുതപ്പെടുത്തിക്കൊണ്ട് ദൃശ്യം സിനിമയിലെ കഥപോലെ മൃതദേഹം കുഴിച്ചു മൂടി കോണ്ക്രീറ്റ് ചെയ്തതാണെന്ന് വ്യക്തമായത്. ചാക്കില് കെട്ടി ഒരു മീറ്റര് ആഴത്തിലാണ് മൃതദേഹം താഴ്ത്തിയിരുന്നത്. വെള്ളിയാഴ്ച ഉച്ചകഴിഞ്ഞ് കനത്ത പൊലീസ് കാവലിലാണ് മൃതദേഹം പുറത്തെടുത്തത്. മൃതദേഹത്തില്നിന്ന് ദുര്ഗന്ധം വമിച്ചു തുടങ്ങിയിരുന്നു. അതിനാല് പരിയാരത്തെ കണ്ണൂര് ഗവ. മെഡി. കോളജ് ഫോറന്സിക് സര്ജന് ഡോ. ഗോപാലകൃഷ്ണപിള്ള സ്ഥലത്തെത്തിയാണ് പോസ്റ്റ്മോര്ട്ടം നടത്തിയത്. ഒരുവര്ഷം മുമ്ബ് ഊരത്തൂരിലെ ചെങ്കല്പണയില് അസ്ഥികൂടം കണ്ടെത്തിയ സംഭവത്തില് കൊലപാതകമാണെന്ന് തെളിയിച്ച് പ്രതിയെ പിടികൂടിയത് കഴിഞ്ഞ മാസമായിരുന്നു. ഡിവൈ.എസ്.പി പ്രിന്സ് അബ്രഹാമും ഇരിക്കൂര് എസ്.ഐ എം.വി. ഷീജുവും ഉള്പ്പെടുന്ന സംഘമാണ് ഇത് തെളിയിച്ചത്. പിന്നാലെ, പടിയൂരില് മദ്യപിച്ചുള്ള തര്ക്കത്തിനിടെ അനുജന് ജ്യേഷ്ഠനെ ചവിട്ടിക്കൊന്ന കേസും തെളിഞ്ഞു.